Carl Enckell
Store norske leksikon,Historie,Norsk og nordisk historie,Finlands historie
Carl Enckell var en finsk diplomat. Han var utenriksminister fra november 1918 til april 1919, fra juni til november 1922, fra januar til mai 1924 og fra 1944 til 1950.
Etter mars-revolusjonen i Russland i 1917 ble han den finske regjeringens representant (ministerstatssekretær) i Leningrad. Han ble utnevnt til utenriksminister i 1918 for å gjennomføre avviklingen av Finlands feilslåtte tysk-orienterte utenrikspolitikk.Enckell var sendemann i Paris i 1919–1927, og representerte Finland ved fredskonferansen i Paris og ved Folkeforbundets råd i forbindelse med Ålandstvisten med Sverige i 1919–1921.Som utenriksminister i 1944–1950 spilte han en viktig rolle for normaliseringen av forholdet mellom Finland og Sovjetunionen ved våpenstillstanden i 1944, fredsforhandlingene i 1947 og inngåelsen av bistandspakten i 1948. Han ga ut Politiska minnen i 2 bind (1956). Les mer i Store norske leksikon Finlands historie